Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 285/09/4404	Nové Zámky, 4.4.2013
EEČ : 2-33-29-2013

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.11.2009, spisová značka 1 Pv 285/09/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 10.04.2009 o 17.00 h v priestore nad poľnohospodárskou pôdou v blízkosti Komárňanskej cesty v katastri mesta XXXXX smerom na Komárno, s lietadlom typu Z - 226 M poznávacej značky OM - LLL vykonával vleky klzákov, pričom pri priblížení na pristátie po okruhu ukončil zákrutu v malej výške letu, nevysunul však brzdové klapky, v dôsledku čoho pri oprave nalietnutia do osi dráhy došlo k presadnutiu lietadla, následkom čoho došlo k stretu lietadla s vodičmi elektrického vedenia vysokého napätia, k ich pretrhnutiu, k pádu lietadla a k jeho poškodeniu, v spojitosti s čím došlo k prerušeniu dodávky elektrickej energie pre 20 odberateľov na dobu 136 minút, čím spôsobil poškodenému združeniu Aeroklub XXXXX škodu vo výške 19.865,- € poškodenej Západoslovenskej energetike Distribúcia, akciová spoločnosť Bratislava škodu vo výške 855,59 €.

Uznesením prokurátora Okresnej prokuratúry XXXXX zo dňa 18.11.2009, spisová značka 1 Pv 285/09/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 1 Pv 285/09 z 18.11.2009 podľa § 216 odsek 1 Trestného poriadku podmienečne zastavil trestné stíhanie proti obvinenému XXXXX pre prečin poškodzovania a ohrozovania prevádzky všeobecne prospešného zariadenia podľa § 288 Trestného zákona, ktorého sa dopustil tak, že dňa 10.04.2009 o 17.00 h v priestore nad poľnohospodárskou pôdou v blízkosti Komárňanskej cesty v katastri mesta XXXXX smerom na Komárno, s lietadlom typu Z - 226 M poznávacej značky OM - LLL vykonával vleky klzákov, pričom pri priblížení na pristátie po okruhu ukončil zákrutu v malej výške letu, nevysunul však brzdové klapky, v dôsledku čoho pri oprave nalietnutia do osi dráhy došlo k presadnutiu lietadla, následkom čoho došlo k stretu lietadla s vodičmi elektrického vedenia vysokého napätia, k ich pretrhnutiu, k pádu lietadla a k jeho poškodeniu, v spojitosti s čím došlo k prerušeniu dodávky elektrickej energie pre 20 odberateľov na dobu 136 minút, čím spôsobil poškodenému združeniu Aeroklub XXXXX škodu vo výške 19.865,- € poškodenej Západoslovenskej energetike Distribúcia, akciová spoločnosť Bratislava škodu vo výške 855,59 €.
	Podľa § 216 odsek 2 Trestného poriadku určil skúšobnú dobu obvinenému XXXXX na dobu 3 roky. Okrem toho podľa § 216 odsek 3 Trestného poriadku uložil mu povinnosť zaplatiť poškodenému združeniu Aeroklub XXXXX spôsobenú škodu v súlade s dohodou o splácaní dlhu, uzavretou vo forme notárskej zápisnice zo dňa 06.05.2009 na Notárskom úrade v Nových Zámkoch.
	Toto uznesenie nadobudlo právoplatnosť dňa 28.11.2009.
	Tak v priebehu skúšobnej doby, ako aj po jej skončení, som skúmal, či obvinený XXXXX sa dopustil trestného činu alebo nie. V rámci toho som z Obvodného úradu XXXXX, Odboru všeobecnej vnútornej správy XXXXX vyžiadal výpisy z evidencie priestupkov. Podľa týchto výpisov z 24.09.2012 a z 10.12.2012 za obdobie od r. 2009 nie je zaevidovaný žiaden jeho postih pre priestupok.
	Okrem toho z GP SR Bratislava som vyžiadal odpisy z registra trestov na obvineného XXXXX. Podľa odpisu z 14.12.2012 od uvedeného podmienečného zastavenia trestného stíhania nie je zdokumentovaný žiaden záznam o jeho odsúdení pre trestný čin.
	Napokon po skončení skúšobnej doby podmienečného zastavenia som z Aeroklubu XXXXX, občianskeho združenia XXXXX, vyžiadal písomné vyjadrenie o tom, či obvinený XXXXX si svoje záväzky, vyplývajúce z uvedenej dohody o splácaní, riadne plní alebo nie. Podľa písomného vyjadrenia z tohto občianskeho združenia z 28.12.2012 obvinený XXXXX si tieto záväzky plní.
	Tieto skutočnosti nasvedčujú tomu, že obvinený XXXXX sa v uvedenej skúšobnej dobe podmienečného zastavenia trestného stíhania nedopustil žiadneho trestného činu a ani len priestupku a svoje povinnosti voči poškodenému občianskemu združeniu si plní.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. O osvedčení vydá uznesenie.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku. Podľa § 9 odsek 1 písmeno e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.
	Vzhľadom na horeuvedené okolnosti som rozhodol, že sa obvinený XXXXX v skúšobnej dobe podmienečného zastavenia trestného stíhania, určenej v uznesení okresného prokurátora v Nových Zámkoch sp. zn. 1 Pv 285/09 z 18.11.2009, ktorým tento podľa § 216 odsek 1 Trestného poriadku podmienečne zastavil trestné stíhanie a podľa § 216 odsek 2 Trestného poriadku určil skúšobnú dobu na 3 roky, osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor